**Pusse opp? Få råd av Otto på boligmessen**

**I morgen braker det løs i Steinkjer når årets boligmesse åpner dørene i Steinkjerhallen kl. 12. I år er det ekstra mye morsomt på programmet med mange aktiviteter og konkurranser, i tillegg til inspirasjon, tips, ekspertråd, nyheter og supre messetilbud!**

**Snakk med ekspertene**

Arrangøren Compass Fairs AS har hatt en sterk vekst på besøkstallet på boligmessene sine denne våren. – Publikum kommer for å kikke på nyheter og for å snakke med eksperter om bolig- eller hytteprosjektene sine. Flere yngre og nyetablerte kommer på messene enn tidligere. De har verdsatt å kunne innhente informasjon ansikt til ansikt med fagpersoner, og opplevd det som mer nyttig enn timelange søk på nettet, sier prosjektleder Ronny Bjørnsen, som håper på samme økning i Steinkjer. – Programmet vårt har i alle fall vært veldig populært på de foregående messene denne våren, og i Steinkjer kommer flotte utstillere med tilbud om ferdighus, hytte, varmepumper, trapp, alle mulige byggmestertjenester, innglassing/vinterhage, kjøkken på spesialmål, alt innen trefresing, bad/VVS/rørlegger, ovner, solcelle, garasjeporter, utendørs massasjebad, kjøkkenutstyr med mer. Steinkjer kommunes Ungbo-seksjon stiller på stand og tilbyr «hjelp til selvhjelp» for unge på boligjakt.

**Kårer Steinkjers styggeste bad**
Frem til lørdag kl. 18 kan du være med på å stemme frem vinneren av Steinkjers styggeste bad på standen til RørTek og Byggmester Jørgen Binde. Vinneren får nytt bad verdt opptil 100.000 kroner, og to av de messebesøkende som stemmer frem vinneren kan vinne henholdsvis rørlegger og snekker for én dag.

**Vinn splitter ny varmepumpe**Elman har også slått på stortromma, og inviterer til en konkurranse på boligmessen hvor premien er en varmepumpe – ferdig montert.

**Møt Otto på boligmessen**Lørdag og søndag kommer Otto Robsahm, kjent som selveste Sinnasnekker’n fra TVNorge, for å holde motivasjonsforedrag og gi tips og råd. Han leder også konkurransen Handy Girl på lørdag kl. 14, og kårer dessuten vinneren av Steinkjers styggeste bad og varmepumpe fra Elman på søndag kl. 16. Mens barna koser seg hos voksne barnepassere i barneparken, kan de voksne bruke tiden godt på messen – med god samvittighet. - Og vi har selvfølgelig café, så kom og ta helgekosen på boligmessen, frister Bjørnsen.

**Norges største messekonkurranse**Husleverandøren Hedalm Anebyhus har lagt hele to hus og en dobbelgarasje i premiepotten på tidenes største messekonkurrranse, og premiene er verdt 2,5 millioner kroner! Registrering pågår elektronisk på messen fra den åpner på fredag kl. 12 til søndag kl. 15, og landsfinale arrangeres i november.

**Åpningstider:** **Prosjektleder: Ronny Bjørnsen**
Fredag kl. 12 – 19 **Mob: 482 24 813**
Lørdag kl. 10 – 18 **E-post:** **ronny@boligmesse.no**
Søndag kl. 10 – 17